המועצה המייעצת לדור החלל

המועצה המייעצת לדור החלל (באנגלית: The Space Generation Advisory Council; בראשי תיבות: SGAC) הוא ארגון ורשת עולמית ללא מטרות רווח שמטרתו לייצג סטודנטים באוניברסיטאות ואנשים צעירים בגילאי 18–35 לתוכנית האו"ם ליישומי חלל, לסוכנויות החלל, לתעשיית החלל ולאקדמיה. הארגון נוסד ביולי 1999 וחברים בו מעל 15,000 ארגונים, מתנדבים ובוגרים ממעל ל-150 מדינות מרחבי העולם ומטה הארגון ממוקם בווינה, בירת אוסטריה. המינוח "דור החלל" מתייחס לדור שנולד לאחר תאריך 4 באוקטובר 1957 שבו שוגר הלווין הראשון מעשי ידי אדם - ספוטניק 1.SGAC, About SGAC.

ייזום הקמת המועצה היה בפורום דור החלל בוועידת האו"ם השלישית לחקר השימושים בחלל החיצון למטרות שלום (UNISPACE III) שהתקיימה בתאריך 19–30 ביולי 1999 בווינה, אוסטריה. בהצהרה נאמר "להקים מועצה שתתמוך בוועידת האו"ם לשימושים השלווים בחלל החיצון, באמצעות העלאת המודעות והחלפת רעיונות טריים על ידי בני הנוער. החזון הוא להפעיל את היצירתיות והמרץ של בני נוער בקידום האנושות דרך השימושים השלווים בחלל ". המועצה המייעצת לדור החלל מקיימת קבוצות עבודה, מעניקה מלגות ופרסים (פרס פיוניר, תוכנית פרס הבוגרים ופרס שגריר המועצה), פועלת עם נציגות האו"ם להגברת המודעות הבינלאומית בקרב דור ההמשך של אנשי מקצוע בתחום החלל ומקדמת התפתחות מקצועית.

פעילות המועצה כוללת אירוח אירועים בינלאומיים, אזוריים, מקומיים ותימטיים, וכן השתתפות באירועים שונים ברחבי העולם המספקים לחבריו הזדמנויות להרחיב את הידע שלהם בנושאי מדיניות חלל בינלאומית כמו גם בנושאי חלל בעלי אופי מדעי או טכני, לחשוב באופן יצירתי על הכיוון העתידי לשימוש האנושות בחלל, ולנהל קשר עם מנהיגים נוכחיים מסוכנויות חלל, תעשייה ואקדמיה.SGAC,Vision, Mission, and Governance.

יעדיה העיקריים של המועצה:
 שיתוף פעולה במחשבות, השקפות ודעות בנושאי חלל מרכזיים מקהילת החלל.
 ביצוע פרויקטים בנושאים מרכזיים הרלוונטיים לקהילת החלל.
 הצגת השקפות בנושאי מדיניות החלל.
 פורום דינאמי בו סטודנטים ואנשי מקצוע צעירים יכולים להרחיב את הידע שלהם בנושאי חלל, לבנות רשתות ולחשוב בצורה יצירתית על הכיוון העתידי לשימוש האנושות בחלל.

המועצה מחזיקה במעמד משקיף בוועידת האומות המאוחדות לשימושים השלווים בחלל החיצון  (UN COPUOS) ומשתתפת באופן קבוע בישיבה השנתית וכן בוועדות המשנה המשפטיות, המדעיות והטכניות שלה, בנוסף לכך, המועצה במעמד ייעוץ במועצה הכלכלית חברתית של האומות המאוחדות (UN ECOSOC) ותורמת לדיונים על תפקיד החלל בהשגת יעדי פיתוח בר-קיימא של האו"ם.

המועצה מחולקת גלובלית לשישה אזורים: אירופה; אסיה והאוקיינוס השקט; אפריקה; המזרח התיכון; דרום אמריקה; צפון אמריקה, מרכז אמריקה והקריביים.

השפות הרשמיות של המועצה הן השפות הרשמיות של האו"ם  (אנגלית, סינית, ספרדית, ערבית, צרפתית ורוסית) אך שפת העבודה הרשמית היא אנגלית.

המועצה המייעצת לדור החלל משמשת כפורום לדיונים בנושאי חלל דרך עשר קבוצות עבודה:
 קבוצת פרויקט החלל המסחריSGAC, Project Groups, Commercial Space Project Group.
 קבוצת פרויקט גופים קרובי כדור הארץSGAC, Project Groups, Near Earth Objects Project Group.
 קבוצת פרויקט חקר החללSGAC, Project Groups, Space Exploration Project Group.
 קבוצת פרויקט דיני חלל ומדיניותSGAC, Project Groups, Space Law & Policy Project Group.
 קבוצת פרויקט בטיחות וקיימות בחללSGAC, Project Groups, Space Safety and Sustainability Project Group.
 קבוצת פרויקט לוויינים קטניםSGAC, Project Groups, Small Satellites Project Group.
 קבוצת פרויקט לרפואת חלל ומדעי החייםSGAC, Project Groups, Space Medicine and Life Sciences Project Group.
 קבוצת פרויקט טכנולוגיות ליישומי כדור הארץSGAC, Project Groups, Space Technologies for Earth Applications Project Group.
 קבוצת פרויקט לאתיקה וזכויות אדםSGAC, Project Groups, Ethics & Human Rights Project Group.
 קבוצת פרויקט סייבר ואבטחת חללSGAC, Project Groups, Space & Cyber security Project Group.

 קישורים חיצוניים 



 אתר המועצה ברשת החברתית פייסבוק (באנגלית)
 אתר המועצה ברשת החברתית טוויטר (באנגלית)
 אתר המועצה ברשת החברתית אינסטגרם (באנגלית)
 אתר המועצה ברשת החברתית לינקדאין (באנגלית)
 אתר המועצה באתר פליקר (באנגלית)
 אתר המועצה באתר יוטיוב (באנגלית)

 הערות שוליים 

קטגוריה:מוסדות מדעיים בין-לאומיים
קטגוריה:ארגונים בין-לאומיים לא-ממשלתיים